Iga päev astun üle selle silla ja vaatan veepeegeldust. Kevadel õitsevad paremat kätt veepiiril  varsakabjad ja kollaste õite peegeldust püüan siis iga kandi pealt silmitseda, kõrgemalt ja madalamalt. Vasakut kätt kaldaservas kasvab üks suur sinilillepuhmas, millest on mul vee taustal mitmeid pilte tehtud. Kallast pidi edasi vasemat kätt õitseb maikuus seahernes, üks kaunimaid kevadõisi minu meelest. Ja siis piibelehed. Palju kasvab seal ka lillakat, kes roomab aastatega mööda paeklibust maapinda aina edasi.